
PARTEA OFICIALĂ 
No, 1035—1931. 
Concurs. 


Pentru complenirea parohiei Carei II]. (distr. 
Careilor) şi Blaja (districtul Tăşnadului), cari prin 
trecerea Revmului Ludovic Vida în Dieceza Mara- 
mureșului şi a On. Petru Scridon în Dieceza Cluj- 
Gherla au devenit vacante, prin aceasta publicăm 
concurs cu terminul de 7 Aprilie 1931. 


Oradea, 13 Martie 1931. 








Comunicatele Comitetului Diecezan al AGRU.-lui. 


Comunicat No. 24/1931. 


Către toate parohiile cari n'au răspuns 
apelului Comitetului diecezan din 15 
Nov. 1930. 


Comitetul diecezan al AGRU-lui Oradea cu data 
de 15 Nov. 1930 a lansat un apel către toale oficiile paro- 
hiale de pe teritorul diecezii, în care le rugă să proce- 
deze pe lângă necesare îndemnuri și lămuriri, la înfiin- 
tarea grabnică, chiar şi cu număr de membrii mai redus, 
a filialei Agrului pe teritorul parohiei. 





Cum însă la. acest apel ne-au răspuns până acum 
efectiv numai 16 parohii, rugăm din nou și cu mare insi- 





. 





stenţă pe Preaonoraţii protopopi şi pe On. purtători ai 
oficiilor parohiale, să binevoiască a lua în considerare 
apelul nostru şi a înfiinţă filiala Agrului pe teritorul fiecă- 
rei parohii. , 

Procesul verbal al înfiinţării, lista membrilor şi a 
comitetului ales, cu indicaţia alături de numele membrilor 
fondatori, pe viaţă şi activi, că la ce reflectează din favo- 
rurile puse la dispoziţie de Comitetul Diecezan (1. Vesti- 
terul, 2. Călindarul dela Blaj, 3. 4 broşuri ale Agrului), 
împreună cu întreaga cotizație pe anul 1931, s'o înainteze 
de urgenţă Comitetului Diecezan. 

Programul de activitate al filialei locale este indicat 


_în acel apel. 


Oradea, la 12 Martie 1931. 


ss, Dr. VICTOR GERMAN, 
secr. general. 


ss, Dr. DEM. CHIŞ 
preşedinte, 


Comunicat No. 25/1931. 


Atragem atenţiunea On. Comitete locale ale Agrului, 
că conform Statutelor (art. 19) adunarea gene- 
rală parohială a Âgrului se! ţine în fiecare an în 
Dumineca Tomii, când este a se prezenta adunării un ra- 
port despre activitatea de pân'aici a organizaţie locale. 


„ Raportul împreună cu o a copie procesului verbal al adună- 


rii se va înainta Comitetului Diecezan pentru luare spre 

știre şi ulterioară urmare. Tot cu acest prilej se alege resp. 

se confirmă Comitetul local al organizaţiei. — Adunarea 

generală se va ţine cu toată solemnitatea posibilă. 
Oradea, la 12 Martie 1931, 


ss. VICTOR GERMAN, 
secr, gen. 


ss. Dr. DUMITRU CHIŞ, 
prez. dicezan. 











PARTEA NEOFICIALĂ 
DEPINDEA SR ERE 


Enciclica Sfântului Părinte 
Papa Piu XI. despre căsătoria creştină. 


l, 

In cartea a patra a Impăraţilor citesc, că o Soma- 
niteancă la bătrâneţe îu dăruită de D-zeu cu un rod 
târziu, un prunc, care crescând se duse înir'o zi la 
câmp unde se făcea secerişul şi deodată săgetat de 
razele de foc ale soarelui începu să strige: „Capul 
meu, capul meu“, iar tatăl porunci slugii: „Du'] la 
mumă.sa“. (IV. Imp. IV, 19). 

Veacul nostru se numeşte „veacul luminii şi fiii 
acestui veac sunt mândri de enormele progrese ce le-au 
făcut pe ierenul ştiinţei, al subjugării puterilor: naturii, 





al descoperirilor din toate ramurile cunoştinței. Dar 
soarele acesta e ucigălor. La secerişul' roadelor lui 
fiii neprecauţi ai veacului capătă insolaţie, sufletul lor 
se pârjoleşte, rana ce o ard în suflet rătăcirile şi ne- 
rânduielile civilizației de azi, ne fade să ne prindem 
de cap şi să slrigăm: „capul meu, capul meu] Se 
poate oare vindecă, are încă vre-o tămăduire „insolaţia“ 
ce produce civilizațiunea modernă ? 

Părintele tuturor creştinilor, Papa dela Roua, 
văzând cu ochii întristaţi îngrozitorul pârjol ce-l pro- 
duce în suflete aberaţiunile vieţii moderne, a întreprins 

o acţiune de însănătoşire a societăţii din bolile, cu 


cari greşelile, prejudiciile, îndrăzneala ştiinţei moderne | 


despărțită de Dumnezeu, o molipsiră. Şi lozinca, prin 
care pune în mişcare pe toți îndrumătorii vieţii spiri- 
tuale : episcopi, preoți, conducătorii vieţii publice, este: 
Du-l la mumă-s'a“ — duceţi-i pe oameni, pe fiii vea- 
cului acestuia, s'au îmbolnăvit, ce au ameţit de cap 
apucând să secere lără de nici un discernământ roa- 
dele fie bune, fie rele produse de veacul luminii, du: 
ceţi-i înapoi la muma lor, la Sf. Maică Biserică, să se 
aşeze ca nişte fii ascultători pe genunchii acestei 
Maice, să asculte cuvintele ei, care să împrăștie ză- 
păceala şi haosul, cu care i-au ameţit capul învăţătu- 
rile rătăcite ale zilelor noastre. 

La sfârşitul anului 1929 a lansat prima enciclică 
plină de o înaltă înțelepciune şi caracterizată de o a- 
dâncă cunoştinţă a împrejurărilor de azi, pentru rea- 
ducerea la muma-lor a copilaşilor de şcoală prin edu- 
caţia creştină a tineretului, iar la finea anului 1930 a 
emis o nouă enciclică pentru a readuce la mumă pe 
părinţii copiilor prin restaurarea căsătoriei creştine şi 
readucerea acestui recensământ la puritatea lui genuină, 
apărându'l şi curăţindu-l. de toate insidiile, înșelăciu- 
nile şi pericolele, prin cari vrăşmaşii acestei temelii 
a Statelor au corupl-o şi profanat-o infiltrându-şi otrava 
lor până adânc în suiletul societăţii noastre contimpo- 
rane. | 

Incepe această strălucită enciclică. prin a arăta 
demnitatea căsătoriei prin grija ce a avut-o Fiul lui 
Dumnezeu pentru acest izvor şi temelie a vieţii ome- 
neşti coprinzând-o în chip deosebit în opera sa dum: 
nezeiască de reînoire generală a neamului omenesc şi 
prin ridicarea “acestui așezământ la demnitatea unei 
adevărate şi mare Taine a Legii celei noue, prin ce 
toată grija şi disciplina ei a încredinjat-o Bisericii 
sale. Din această reînoire a căsăioriei şi din învăţă- 
tura curată a lui Hristos privitor la această Sf. Taină, 
ar trrebui să izvorească pentru oameni nespuse bine- 
faceri şi pacea şi fericirea să se sălăşluiască în mij- 
locul familiilor. Dar mulți oameni, uitând această 
operă dumnezeiască, nesocotesc cu desăvârşire sfin- 
țenia căsătoriei, călcând în picioare legile ei şi înlo- 
cuindu-le cu niște principii şi învățături fără de D-zeu 
şi fără de moralitate, cari tot mai tare se lăţesc și 


printre credincioşi corupând toată viaţa familiară. Scopul. 


Enciclicei este deci de a arătă prin episcopi întregei 
Biserici a lui Hristos şi întregului neam omenesc na- 
tura şi demnitatea căsătoriei creştine, foloasele şi 
binefacerile ce izvorăsc pentru familie și societate 
din învăţătura evangelică privitoare la căsătorie, gre- 
șelile contrare, păcatele ce se opun vieţii conjugale 
şi mijloacele de însănăloșire ce trebuesc folosite. 

In acest scop înainte de toate se siabileşte ne- 
clătinatul principiu, învăţat de Sif. Scriptură, de tradi- 
ţia statornică şi' universală a Bisericii, că: căsătoria 
nu a fost întemeiată şi nici n'a fost reînoită de oameni, 
ci de Dumnezeu Ziditorul naturei, și de Isus Hristos 
Răscumpărătorul neamului omenesc a fost întărită cu 
legi şi înnobilată. De aceea aceste legi nu pot fi su: 
"puse nici unei judecăţi omeneşti sau vre'unei învoieli 
fie chiar şi din partea soțiilor. 

Deşi insă căsătoria este de întemeiere dzeiască, 
ea totuşi nu poate începe să ființeze, decât prin libe- 
rul consenz al ambilor soţi. Dar această libertate a 
-soţilor. se mărgineşte numai la atâta, ca cei doi soţi 
să voiască a încheiă aievea căsătorie şi încă cu o 
anume persoană, însă natura căsătoriei este cu de: 

săvârşire sustrasă liberlăţii omeneşti astfel, că odată 
încheiată căsătoria, ea rămâme supusă legilor sale 
dzeeşti. Şi asifel din acest consenz se naşte, prin 
voința lui D-zeu, o legătură sfântă și nevătămată. 
De aceea căsătoria se deosăbeşte cu desăvârşire nu 
numai de împreunarea născută între dobitoacele ne- 
cuvântătoare prinir'un instinct orb, — fiindcă la ele 
nu poate fi vorbă de .minite şi voință cumpănită, — 
dar şi de acele întovărăşiri nestatornice dintre oameni, 
cari sunt lipsite de orice legătură adevărată și cinstită 
de voinţă şi sunt prin urmaăre despoiate de orice drept 
la o convieţuire casnică. 


De aici apare deja evident, că autoritatea legi- 


-timă are dreptul şi datoria de a înfrână, împedecă şi 


pedepsi aceste lovărăşii necinstite contrare minții şi 
naturei, dar nu e mai puţin sigur, că fiind vorba de 
a-şi alege felul de viaţă, stă la voia liberă a fiecăruia 
ori de-a urmă sfatul lui Isus Hristos privitor la feciorie, 
ori a se legă cu legătura căsătoriei şi nici o lege 
omenească nu-i poate răpi omului drepiul acesta fi- 
resc şi primitiv la căsătorie şi nu poate nici într'un 
chip împedecă scopul principal al căsătoriei, statorit 
dela început prin autoritatea lui D-zeu: „creștefi şi vă 
înmulțiți“ (Fac. |. 28). 

In consecință: tovărăşia adevăratei căsătorii se 


încheie şi prin voința lui D-zeu şi prin voinla omu: 


lui. Dela D-zeu vine întemeierea, legile, scopurile, bu: 
nurile căsătoriei, dela om, cu ajutoiul şi conlucrarea 
lui D-zeu, depinde ființarea orcărei căsătorii particu- 
lare cu datoriile şi cu bunurile statorite de D-zev prin 
dăruirea persoanei proprii unei alte persoane pentru 
toată viaţa, 

După slabilirea acestui principiu urmează o stră- 
lucită expunere a scopurilor căsătoriei, cari de Sf. 
Augustin suni numite bunurile ei, pentrucă prin ele se 
asigură în chipul cel mai înţelept limpezimea izvorului 
vieţii omeneşti, creşterea progenilurii, fidelitatea soţi- 
lor, demnitatea de Taină a căsătoriei, din care țâş- 
nesc negrăite haruri, ajutoare şi sirăluciri dumnezeești 
pentru a-i întări, ajuta şi indemna pe soți a venera 
legătura sfântă dintre ei şi a-şi împlini cu plăcere da- 
toriile izvorâte din ea. 

Cele trei bunuri ale căsătoriei: binele progeni- 
turii (proles), binele credinţei (fides) şi binele Tainei 
(sacramentum) sunt explicate cu o argumentaţi atât 
de uimitoare, desfăşurate cu atâta sfântă uncțiune, 
încât după citire mintea-ţi rămâne pe deplin subjugată 
de adevăr, iar sufletul cuprins de o cucernică cdmi- 
rație a înţelepciunii şi bunătatea lui Dumnezeu. 

Intâiul bine: Progenitura. D-zeu Autorul 
vieţii, n'a voit să fie singur întru răspândirea vieţii 
cmeneşii şi de aceea şi la asociat la opera aceasta 
pe om întemeiând încă în raiul pământesc căsătoria 
şi zicând celei dintâi perechi de oameni: „Creşteţi 
şi vă înmuljiți“ - (Fac. |, 28). Că ce mare binefacere. 
şi ce atenţiune plină de gingăşie a fost aceasta din 
parte lui. D-zeu, se vede din demnitatea şi din nobleţa 
scopului omului. Şi înir'adevăr omul chiar și numai 
prin excelența naturii sale cuvântătoare săvârşeşte orice 
altă făptură văzută, ieşită din mâna lui D-zeu. Dar D-zeu 
vrea răspândirea omenirii nu numai ca oamenii să 
umple pământul, ci ca El să aibă cinstitori pe pă- 
mânt, cari să-l cunoască, să-l iubească şi apoi odată 
să se bucure de El în veci colo sus în cer şi acest 
scop, după înălţarea omului la ordinea supranaturală, 
covârşeşte tot „ce ochi a văzut, urechie a auzit sau 
s'ar fi putut sui la inima lui vreodată“ (Cir. |. Cor. 

II, 9). Ce dar mare al bunătăţii dzeeşti şi ce truct 
nobil al căsătoriei este deci copilul. Şi acest oaspe 
rupt de virtutea atotputernică alui D zeu din suspinele 
maicii, ce bucurie aduce în casă, de ce căldură umple 
viața aceasta rece de pe pământ! Ce ar fi viața pă- 
rinților fără de râsetele arginţii ale copiilor, cât de 
posomorâte ar fi feţele încreţite de grijile şi năcazu- 
rile vieţii, dacă privirea nevinovată a ochișorilor ace- 
lora, în fundul cărora zâmbeşte curcubeul raiului pă- 
mâniesc, nu şi-ar împrăştia seninătatea şi n'ar aprinde 
lumina pe altarul familiei! Dar părinţii nu au' numai 
chemarea de a păstra şi a răspândi neamul omenesc 
pe pământ şi a creşte lui Dumnezeu cinstitori, ci a da 
Bisericii fii şi a împopulă cerul cu cetăţeni, cu prie- 
teni ai lui D-zeu. Şi deşi soţii nu pot transmite sfin- 
țenia, de care sunt plini ei, fiilor săi, totuşi împlinesc 


în ceva chip funcțiunea căsătoriei din raiul pământesc,. 


întrucât e de datoria lor să închine pe fiii lor Bise- 
ricii, pentruca această rondnică Maică să-i renască 
prin baia nașterii de a doua şi să-i tacă mădulari 
vii ai lui Hristos, redându-le dreptatea sirămoșească şi 
moștenirea pierdută. 

Binele progeniturii insă nu se sfârşeşte. aci. 
Preaînţeleptul şi nemărginit de bunul D-zeu prea cu 
sgârcenie s'ar fi îngrijit de om, dacă acelora, cari au 
produs viaţa în lume nu le-ar fi impus şi o altă dato- 
rie. Omul de fapt este atât de neputincios, că în vrâ- 
sia fragedă nici de nevoile vieţii trupeşti nu se poate 
îngriji, iar în ce priveşte tormaţiunea lui sufletească 
supranaturală are nevoie de mai mulţi ani de creş- 
tere. Această datorie, de a-şi săvârşi opera începută 
şi a nu o lăsa să piară, natura şi legea d-zeiască li-o 
impune acelora, cari au început-o prin procreare. Şi 
această atât de necesară educare şi creştere a copi- 
ilor a fost în chipul cel mai înţelept asigurată prin 
căsătorie, prin care părinţii fiind legaţi între ei printr'o 
legătură ce nu se poate desface îşi dau amândoi 
concursul şi ajutorul lor împrumutat. Şi chiar 
de aceea, fiind atât nobilă şi importandă datoria şi a 
unuia și a celuilalt dintre părinţi, urmează, că: pute- 
rea dată de Dumnezeu omului pentru a produce 
viață nouă pe pământ, după rânduiala ziditorului şi 
a legii nalurei însăş, este prerogativă. excluzivă a 
căsăloriei şi este restrânsă între hotarele inviola- 
bile ale căsătoriei. E 

Credinţa conjugală. Credinţa conjugală este 
sfințenia în împlinirea contractului de căsătorie din 
partea soţilor, asifel, ca ceeace i-se cuvine după a- 
acest contract întărit prin legea d-zeească numai soţu- 
lui, nici să nu i-se denege acestuia, nici să nu i-se 
deie unei terțe persoane şi chiar nici soțului să nu-i 
fie îngăduit ceeace este contra legii d-zeeşti. Aş +dară 
această credință reclamă unifatea absolută a căsă- 
ioriei, adecă este legătura numai a unuia cu una, 
excluzându:se sub orice tormă bigamia sau poliandria. 
Ba, pentru a păzi sfințenia altarului familiar, legea 
evanghelică nu numai că a abrogat orice dispenză 
dată în Testamentul vechiu, dar a interzis chiar şi nu- 
mai gândurile voluntare şi poftele cu privire la ase- 
menea lucruri. (Mat., V, 28). . 

Şi această. lege nu poate fi zădărnicită nici chiar 
de consimţământul soţilor, pentrucă ea este glasul lui 
D-zeu şi al naturii, pe care nici o voință omenească 
nu-l poate slăbi ori schimbă, Ba, pentruca credinţa să 
strălucească în toată curăţia sa, chiar şi semnele de 
familiaritate dintre soţi trebue să poarte pecetea casti- 
tății astiel ca ei să se poarte totdeauna cu cel mai 

mare respect față de opera şi voinţa preasfâniă a lui 
Dumnezeu. 

Această credință a curăjiei, cum o numeşte atât 
de frumos Sf. Augustin, devine cu mult mai uşoară, ba 
chiar mai plăcută şi nobilă prin iubirea dintre soţi care 
străbate toate datoriile vieţii de căsătorie şi care nu 
e întemeiată numai pe inclinarea trecătoare a simţu- 
lui şi nu conzistă numai în cuvinte de răsfăţare, ci 
într'o legătură intimă a sufletelor, pe care sacrificiile 
anilor o întăresc şi o curăţă fot mai tare. Regula a- 
cestei iubiri a dal-o Sf. Apostol, cânda spus: „Băr- 
baţi, iubiți pe muierile voastre, cum şi Hristos a iu- 
bit Biserica“. (Etes. V, 25), adeca trebue să se .iu- 
bească printr'o dragoste, care este o contopire de- 
săvârșită a sufletelor şi fiindcă semnul iubirii este 
fapta, iubirea trebue să fie dovedită prin fapte. Şi 
fapta aceasta în viaţa casnică nu cuprinde numai a- : 
jutorut împrumutat, ci trebue mai ales să tindă la o 
desăvârşire împrumutată a omului celui dinlăuntiu aşa, | 
ca prin convieţuire să crească din zi în zi tot mai 
tare în virtuţi şi mai cu seamă în dragostea adevărată 
față de D-zeu şi faţă de aproapele. Pentrucă toţi, de 
orice condițiune şi de orice profesiune cinstită ar fi 
să imileze pilda desăvârşită a sfinţeniei, pe Isus şi să 
ajungă cu ajutorul lui D-zeu la culmea desăvârşirii 
creştineşii, precum ne arată istoria atâtor şfinţi. 

Dacă tovărăşia casnică va fi închegată cu legă- 
tura acestei dragoste, va înflori în ea și ceeace chiamă 
Sf. Augustin ordinea iubirii, care cere pe de o parte 
superioritatea bărbatului faţă de soţie şi de copii, pe 
de altă supunerea soției nu din silă, ci din iubire, A- 
ceastă supunere nu e în contrazicere cu demniltalea 
femeii şi oficiulul ei de soţie şi nici pu.o obligă pe 
aceasta să se plece înaintea capriciilor bărbatului, pre- 
cum nu poate fi redusă nici la minorenitatea femeii, 
care să o împedece în exerciţiul drepturilor 
ei, dar care interzice acea licență exagerată, 
care neglijază grija familiei şi face ca în trupul 
familiei - să fie separată inima de cap, spre pa- 
guba trupului întreg. In ce priveşte gradul acestei 
supuneri a femeii faţă de bărbat, ea poate variă după 
persoane, locuri şi timpuri, ba, dacă bărbatul nu stă 
la datoria sa, îi revine femeii să-l suplinească în 'con- 
ducerea familiei. Dar niciodată şi nicăiri nu este în- 
găduit să se răstoarne struclura familiei şi legea ei 
de D-zeu așezată. Femeia e soţie, iar nu servitoare, 
e os din oase'e bărbatului, iar nu o. străină: de aceea 
supunerea irebue să fie împreunată cu decorul dem- 
nităţii şi toate datoriile să fie inspirate de dragostea 
lui D-zeu. Aceste sunt bunurile credinţei, cari asigură 
pacea demnitatea şi fericirea căsătoriei. 

Taina cea mare. Dar coroana tuturor acesfor 
binefaceri o formează acel al ireilea bine care este 
propriu căsătoriei creştine şi pe care lam numit cu 
Augustin Sacrament. Acest bine înseamnă ind'solu- 
bilitatea legălurii. şi totodată înălţarea şi sfinţirea, 
săvârșită de Hristos a contractului intru sămn efectiv 
al darului. 

Şi înainte de toate în ce privește iăria neclăti- 
nată a căsătoriei însuş Hristos stărueşte asupra ei, 
zicând: „Ce a împreunaf D-zeu, omul să nu des- 
pariă“ (Mat. XIX, 6) şi „ot cel ce şi lasă muierea 
sa și iă alta, preacurveșite; şi cel ce iă pe cea 
lăsată de bărbat, preacurveşte (Luc. XVI, 18). In 
aceaslă indisolubilitate aşează Sf. Augustin ceeace 
dânsul numeşte binele Sacramentului. 

Şi această tărie nevătămată o are fiecare căsă- 

torie adevărată, deşi nu cu aceeaș desăvârşire, 
pentrucă cuvintele D-lui: „Ce a împreunat D-zeu, 
omul să nu despartă“ fiind rostite în legătură cu că- 
sătoria strămoşilor, care eră prototipul tututor căsă- 
toriilor viitoare, trebue să cuprindă toate căsătoriile 
adevărate. lar, dacă Moise pentru cerbicia poporului 
lui D-zeu a îngăduit cartea de despărţire, Isus cu pu- 
terea sa de legislator suprem a revocat această pre- 
misiune și a reaşezat în deplina sa vigoare acea lege 
primitivă cu cuvintele ce nu vor trece niciodală: 
„Ce a împreunat D-zeu, omul să nu despartă“. De 
aceea de vremece căsăforia a fost întemeiată de 
D-zeu încă în statul naturii, sau în ori ce caz înainte 
de a fi ridicată la demnilatea de Sacrament, aşă ca 
ea să implice statornicia şi indisolubilitatea legăturii, 
nici o lege civilă nu poale desface această legătură. 

In urmare, deşi calitatea de sacrament poate să 
fie despărțită de căsătorie, cum se întâmplă în căsă- 
toriile între necrediocioşi, totuși trebue să rămână până 
la moarte acea legătură, care dela început a fost îm- 
preunată cu adevărata căsătorie, aşa ca să nu fie su- 
pusă nici unei puteri civile, Astfel, că şi dacă -tăria 
aceasta a legăturii sufere ceva excepțiuni, foarte rare 
ce e drept, ca la anumite căsătorii încheiate numai 
între. necredincioşi sau la căsătoriile valide, dar ne: 
consumate dinire credincioşi, — o asemenea excepţiune 
nu depinde de voința oamenilor şi nici de vre-o pu- 
tere pur omenească, ci de dreptul d-zeesc, a cărui 
sinpură păzitoare şi tălmăcitoare este Biserica lui 
Hristos. Dar o asemenea putere nu se va putea extinde 
pentru nici un motiv asupra căsătoriei creştineşti va- 
lide și consumate. Şi rațiunea acestei voințe d-zeeşti 
se găseşte în tainica semnificare. a căsătoriei creşti- 
nești, care-şi ajunge desăvârşirea sa în căsătoria con- 
sumată dintre credincioşi. Şi într'adevăr căsătoria cre- 
ştinilor, după mărturia Apostolului către Efeseni (Efes, 
V, 32) reprezintă 'unirea aceea desăvârşită ce este 
între Hristos şi Biserica sa şi care nu se va puleă 
_desface diciodată până când va trăi Hristos şi Bise- 
rica sa. De aceea Si. Augustin spune, că în Biserica 
lui Hristos este atât de riguroasă observaree acestui 
Sacrament, că dacă sau femeile s'au măritat, sau 
bărbaţii s'au însurat odată, pentru a aveă copii, nu 
este îngăduit a părăsi pe femeia stearpă pentru a luă 
alta rodriică. Şi dacă cineva face aceasta, e vinovat 
de preacurvie, nu în faţa legii acestui veac, ci în faţa 
legii evangelice, precum întors: şi femeia e vinovată 
de adulter, dacă se va mărita cu altul. (Sf. Aug. De 
nupt. el. concup., lib. |. cap 10). 

Avantagiile indisolubilităţii. Această tărie nedes- 
făcută a legăturii căsătoriceşti o cere nu numai binele 
soţilor însişi şi al copiilor, ci şi inieresul întregei so- 
cietăţi omeneşti. Soții în tăria desăvârsită a legăturii 
cu chezășia aceea sigură a neschimbării, pe care prin 
firea sa o cere dăruirea generoasă a întregei per. 
'soane şi unirea intimă a inimelor; De aci rezultă apoi 
o puternică apărare a curăției credincioase împotriva 
ispitelor interne şi externe la necredinţă; o siguranţă 
-liniştitoare, că de celalalt soţ nu-l vor despărţi nici 
nenorocirile ntci bătrâneţea. Gândul legăturii nedes- 
părţite întăreşte apoi şi demnitalea soţilor de căsăto- 
rie şi ajutorarea lor împrumutată, aducându-le aminte 
că nu pentru interese trecătoare, nici pentru plăcere 
trupească s'au împreunat, ci pentru a lucră împreună 
întru ajungerea unor scopuri mai înalte şi vecinice. 
Statornicia căsătoriei provede apoi în chip strălucit 


îngrijirea şi creşterea copiilor, care este o operă de 

lungi ani, plină de grele datorii şi osteneli, cărora nu- 
mai puterile unite ale părinţilor le pot face faţă. 

Nu mai neînsemnate sunt nici serviciile ce tăria 
neclătinată a căsătoriei le aduce sociefății omenești, 
căci experienţa ne învaţă, Statele sunt aşa, cum sunt 
familiile, cum sunt oamenii, cari le compun, iar cinstea 
vieţii şi intregritatea moravurilor, fără de cari fericire 
şi siguranță publică nu există, numai stabilitatea căsă- 
toriei o poate asigură. 

Harul sacramental. Dar Isus întemeietorul şi 
săvâşitorul Sfintelor Taine înălţând căsătoria credincio- 
şilor săi la demnitatea de adevărată Taină a Legii 


celei Nouă, a făcut-o izvor de cele mai bogate haruri 
lăuntrice spre slinţirea soţilor de căsătorie. Şi fiindcă 
Hristos a statorit, ca însuș consenzul -matrimonial 
valid al credincioșilor să fie sâmnul harului, — de 
aceea însuşirea de Taină este aşa de strâns legată 


cu căsătoria creștină, că între botezați nu poate 
există căsătorie, care să nu fie totodată şi Sacra. 


ment. In consecinţă credincioşii, prin faptul însuş, că - 
în chip sincer îşi dau acest consimțământ, îşi deschid 
o comoară de haruri sacramentale, din cari în toate 
împrejurările pot scoate puteri vii spre a-şi împlini cu 
credinţă, cu sfinţenie şi cu statornice până la moarte 
datoriile statului lor. Această Taină în aceia, cari nu 
opun piedeci nu numai că sporeşte izvorul vieţii su- 
pranalurale, adeca grația sfințifoare, dar adauge şi 
alte haruri speciale: dispoziţii şi germeni de graţie, 
puteri noui, ca soţii nu numai să poată înţelege bine, 
ci să şi simtă şi să implinească cu convingere tare 
şi voință fermă tot ce le încombă statul lor de soţi 
de căsătorie şi scopul şi datorinţele căsătoriei 
Dreptaceea, ca harul propriu al căsătoriei să nu 
rămână un talent îngropat, soţii trebue să nizuiască a 
culiivă și a rodi sămânţa prețioasă, să utilizeze ajuto- 
rul ce li-l dă harul să conlucre cu el şi atunci vor 
află de blând jugul şi uşoară sarcina ce li-o impune 
căsătoria creştină şi se vor simţi întăriţi de uncţiunea ei. 
Să ştie credincioşii uniţi odată prin legătura că- 
săloriei, că mai. mult nu vor puteă fi lipsiţi nici de 
ajutorul, nici de legătura sacramentală. De aceea, sim- 
țindu-se împodobiţi cu lanţul de aur al acestei Taine 
şi întăriţi de puterea ei, să se nizuiască din toate pute: 
rile, ca sfânta lor căsătorie, prin spiritul lor şi con- 
duita vieţii lor, să fie toldeauna şi să rămână în veci 
icoana vie a unirii aceleia rodnice a lui Hristos cu 
Biserica sa, care este într'adevăr Taina mare și în- 
fricoşată a desăvârşitei iubiri. 
D. Grigorie Pop, 


canonic. 

La secţia religioasă a A.G.R.uU. 


Justificarea unei atitudini. 


Discuţia despre secțiile Agrulului a ajuns în pu- 
blicitate. Subsemnatul recunosc, că întrun articol, 
(publicat în „Vestitorul“ No. 23—1930), răspunzând 
unor nedumeriri ale preoţimei noastre diecezane, care 
în faţa dispoziţiilor categorice ale Comitetului Diece: 
zan al A. G. R. U. se întrebă: Cum să înființăm şi 
Agru şi Reuniuni Mariane, într'6 notă, făcând aluzie 
la cele discutate în Comitetul Central din Cluj, com- 
băteam părerea acelora cari cereau înființarea numai- 
decât a unei secţii religioase la Agru, — dar n'am 
întrodus în discuție — cititorul se poate convinge — 
nici un nume de persoane. Părintele canonic dela 
Lugoj Dr Nicolae Brinzeu în Nr. 3—4 1951 al „Păsio- 
rului sufletesc“ a crezut de bine să întroducă nume 
proprii în discuţia angajată pe chestia secţiilor AGRU 
şi să dca în vileag, pe lângă resistenţa isvorată din 
cea mai bună convingere a organizaţiei Oradea, şi 
numele subsemnatului, ca a unuia care, chipurile, aş 
fi singura piedică că secţiile AGRU-lui şi în speţă 
cea religioasă, nu mai iau fiinţă; care aș avea pre- 
tenţia să răstorn tot ce a hotărit congresul de consti: 
tuire, tot ce a hotării congresul dela Sighet, ba chiar 
ce au hotărit și aprobat înalții noşiri arhierei cu pri- 
vire la AGRU. pc Ă 

In cele ce urmeză voiu răspunde unor aseme: 
nea presupuneri nejustificate. 

Păr. canonic Brinzeu să-mi dea cuvenita iertare, când 
îmi iau îndrăsneala să-i fac această intimpinare ; o fac nu îm- 
pins de o nebunească trufie de a-i sta Sfinţiei Sale în faţă, ci 
încurajat de adevăr şi de convingerea, că tot ce am făcut în 
aceasta chestiune am făcut-o din dragoste pentru organizaţiile 
noastre de tot felul, pe cari le doresc viabile. 

Cu tot respectul fie zis, Păr. canonic Brînzeu 
atitudinea organizaţiei Oradea şi mai ales a subsem- 
nalului în discuţia în jurul secţiilor AGRU a înfăţişat-o 
cilitorilor săi şi opiniei publice într'o lumină discredi- 
tanță şi ca lipsită de consecvență. 

Păr. Brinzeu în amintitul D-sali articol spune: 

„. . + Dupăce statutele AGRU-lui, votate în regulă, prevăd 
înființarea secțiilor, dupăce regulamentul general, prevăzut de 
statute și aprobat la Sighet (un .regulament provizor, sumar și 
nedetaiiat — adaog eu) prevede aceleaș lucru şi cere un regu- 


“lament special pentru secții; dupăce și acest regulament spe- 
cial, în partea lui generală, a fost discutat (1) (sublinierea a sub- 
semnatului) de congresul dela Sighet...“ delegaţii dela Oradea 
ai Comitetului Central se opun la organizarea secţiilor şi cer 
revenirea la fondul chestiei și abandanarea secţiilor, cu deosebire 
a celei religioase“. 

Lucrul prezentat astfel, să ne ierte Păr. Brinzeu, 
nu e fidel redat. Delegații, respective organizaţia dela 
Oradea, n'a cerut niciodată revenirea la fondul ches- 
liunii ori reluarea întregei chestiuni a AGRU-lui, ci 
a cerul mereu să rămânem în cadrele statutelor şi 
să nu confundăm AGhU cu o asociaţie religioasă, 


deturnându-l asifel dela scopul şi terenul său pro- 
priu de activitate. După organizaţia dela Oradea sco- 
purile AGRU-lui ca ale unei asociații cu caracter de 
apostolut social sunt bine fixate în Statute, numai 
trebuesc corect interpretate. După organizaţia dela 
Oradea din faptul, că la Art. 3 punctul b) al Statute- 
lor se spune, că AGRU va avea de scop şi „adânci- 
rea vie[ii sujleteştii a membrilor și intensificarea 
educaliei religioase,“ nu urmează, că el trebuie să 
aibă numai decât o secţie religioasă în înţelesul pro- 
pus de Păr. Brinzeu; deoarece, după părerea noastră, 
a „adânci viaţa sufletească şi a intensifică educaţia 
religioasă“ nu înseamnă numai decât a- băgă pe toţi . 
membrii AGRU-lui într'o secţie religioasă cu îndato- 
riri şi obligaţiuni concrete de a cerceta anumite acte 
de pietate, ci viaţa sufleiească se cdânceşie şi educaţia 
religioasă se intensifică prin punerea. în aplicare a 
tuturor mijloacelor prevăzufe la Arl. 4 p. a) al Statu- 
telor: „adunări, conferinţe, prelegeri, răspândire şi 
editare de cărţi, reviste şi ziare scrise în “spirit creş- 
tinesc şi românesc, etc.“ După părerea organizaţiei 
dela Oradea secţia religiosă a AGRU prevăzută la 
Art. 26 al Statutelor nu trebuie să fie numai decât o 
secţie în înţelesul propus de Păr. Dr Brinzeu, o aso- 
ciajie de pietate după felul şi modelul Reuniunilor sau 
al Congregaţiilor Mariane, ci ei i-se poate dă şi alt 
substral!, înțeles, scop şi menire, după cum va cere nece- 


. sitatea în viitor. O secţie religioasă pietistă în cadrele 


Agrului ca Acţiunea Catolică, n'are ce căută, fiind 
aceste două asociaţii -de natură diversă. (Vezi „Vesti- 
torul“ No. 1—2—1931 p. 6 Agru şi asociaţiile pur. 
religioase). 

Nu e corect zis, că delegaţii dela Oradea s'au 
opus la organizarea „secţiilor“ şi că prin aceasta în- 
târzie ori sabotează organizarea AGRU-lui, cum pare 
a insinuă Păr. Brinzeu. Organizaţia dela Oradea 
după grandiosul congres dela Sighet a procedat şi cu 
mai mare avânt şi intensitate la organizarea AGRU-lui 
pe dieceză şi din Decemvrie a. tr. până în 15 Febr. 
c. a organizat numai puțin de 16 organizaţii parohiale 
viabile. Organizaţia dela Oradea nu numai că nu se 
opune la ot?ganizarea „Secţiilor,“ ci în şedinţa dele- 
gaţiei Comitetului central din 10 Ianuarie c. a aderat. 
cu însufleţire la organizarea grabnică a secţiei presei 
şi a literaturii precum şi a linerimei, ca unora cari 
corespund perfect înţelesului Siatutelor şi intereselor 
mari şi urgente ale bisericii noastre. 

E adevărat însă, că delegaţii dela Oradea, În , 
numele organizaţiei lor, s'au opus dela început şi 
toideauna înfiinţării unei secţii religioase la AGRU 
nu din încăpăţinare, ori rea voinţă, ci din următoarele 
motive: 

„a) Organizaţia noastră, contorm scrisoarei pa- 
pale din 30 Martie 1930, adresată preşedintelui gene- 
ral al Acţiunii Catolice : din ltalia (publicatată şi în 
No. 20—1930 al „Vestitorului“) şi conform situaţiei 
de fapt existentă în ce priveşte raportul între Acţiunea 
Catolică şi Asociaţiile cu scop curat religios şi cari- 
tativ şi în alte ţări, crede, că şi AGRUL nostru, — 
care, după cum a declarat şi Exc. Sa Episcopul Lu- 
gojului în frumoasa sa cuvântare dela 
constituire al AGRU-lul în Blaj (cf. buletinul „AGRU“ 
No. 1. p. 19 şi 20) nu e altceva decât Acljunea Ca- 
totică la noi, — frebuie să rămână o socielate dis- 
tinctă ca scop şi mijloace de Asociaţiile religioase 
și de pietate propriu zise şi să nu se amestece una 
în domeniul de activitate al celeilalte, ci să lucreze 
paralel şi în deplină armonie fiecare pentru realizarea 
scopurilor proprii : AGRU, prin desvoltarea unui intens 
apostolat social în toate direcţiile şi pe toate tere- 
nele vieţii publice, la reîncreştinarea societății, iar 
Asociaţiile strict religioase prin mijioacele lor de e- 
vlavie şi caritate la desăvârşirea internă, pietistă aşa- 
zicând, a îmembrilor săi. 

b) Conform părerii delegaților dela Oradea A. C. 
(sau AGRU), ca o asociaţie mirenească cu scopuri mai 
ales Sociale şi de ordin public, nici nu are competenţa a 
se ocupă direct cu formarea evlavios-religioasă a mem: 
brilor săi, lucru ce e de stricta competență a ierar- 
hiei şi a preoților. Ocuparea mirenilor cu chesliuni de 
forme şi metode de educţie religioasă pietistă, ar pu- 
tea duce, cred, şi va duce, la rezultate nedorite de bise- 
rică şi cari, mai târziu, nu se vor pulea stăvili. Mă gân- 
desc la aberaţii de pocăitism. 

Faptul că la noi nu sunt pretutindeni astfel de 
asociaţii religioase, nu schimbă esenţiala deosebire 
de nalură şi scop între aceste două direcţii de activi- 
tate apostolică religioasă, nici nu îndreptăţeşte ame- 
slecul şi invadarea uneia în propriul ieritoriu de acti- 
vitate al celeilalte. Am repetat în aceasta ordine de 
idei cunoscutul adagiu: Distingue enfia et concor- 
dabunt iura. 

In acest înțeles am zis şi în incriminatul articol din 
» Vestitorul“ că „nici cei ce au compus statutele AGRU-lui, nici 
noi toți câți am asistat la votarea lor, n'am făcut cuvenita di- 
stincțiune (nu punct, cum face Păr. Brinzeu printr'o neiertată 
trunchiare de frază) între activitatea ce trebuie s'o desvolte 
AGRU-I ca Acţiune Catolică şi între cea a reuniunilor de pie- 
tate“. Tot in lumina acestor fireşti distincțiuni funt a se înţe- 
lege şi cuvintele că „destul de rău că Statutele AGRU prevăd 
0 „secţie religioasă“. Aceste toate pentru motivul, că Agru nu e 
şi nu trebue să fie o asociaţie pietistă religioasă, Cu formarea 
pietistă a credincioşilor se ocupă Reuniunile sau Asociaţiile re- 
ligioase cari sunt conduse direct de preoți, siau subt atenta şi 
directa lor supraveghere şi control şi le conduc pe propria lor 
răspundere. a 

c) Delegații din Oradea au mai fost împotriva 
secţiei religioase, fiindcă acea secţie, in forma pro- 
pusă de păr. Brînzeu, n-a fosi decât o Reuniune Ma- 
riană deghizală, cu aceleaşi formalităţi şi cu aceleaşi 


TORUL 


congresul de 

îndatoriri, dupăcum am avut prilejul să-i dovedim Sfin- 
țeiei Sale punci de punct (cu neînsemnate excepțiuni) 
la şedinţa Comitetului din Cluj şi Sighet. 

Obiecţiunii Părintelui Brinzeu, că congregaţiile organizate 
la noi nu sunt adevărate congregaţii, fiindcă sunt mixte şi nu 
prevăd cele şase dumineci aloisiane, i-am răspuus să fie liniştit, 
deoarece congregaţiile noastre sunt înfiinţate cu aprobarea au- 
torităţilor eclesiastice locale şi cu a Primei Primaria din Roma, 
care ni le-a agregat eliberându-ne diplome de agregare. Că 
congregaţiile mariane sunt numai pentru o elită aleasă, iar sec- 
ţia religioasă propusă de Sf. Sa va fi ipentru massele mari, 
întrebat, n'a ştiut să ne indice acel mijloc miraculos, care va 
face ca în secția religioasă a AGRU-lui cu aceleaşi îndatoriri 
şi practice ca și congregaţiile marianc, să între massele, 
iar în congregații intră numai elita. 

d) Organizaţia noastră a mai fost contra acelei 
secţii religioase din motivul, că, admițând o secție religi- 
oasă cu îndatoriri speciale şi practice de evlavie comună, 
nu numai în celelalte dieceze şi parohii, unde nu func- 
jionează încă Reuniuni Mariane ori alte asociaţii de 
pietate, se închide definitiv poarta pentru răspândirea 
acestora şi mai ales a Reuniunilor Mariane, ci chiar 


şi la noi în dieceză, unde aclivitatea de-a organiza Reu: 
niunile e în plină campanie, se va produce o nedorită per- 


turbaţie în activitatea de organizare, având noi să înființăm 
nu numai două feluri de asociaţii, ci şi două asociaţii 
religioase de aceeaşi naiură şi de acelaş scop: Reu- 
niuni Mariane şi secjia religioasă a AGRILI-lui. Intre 
secţia religioasă a AGRU-lui şi între Reuniunile sau, 
Congregaţiile Mariane, noi oplăm penlru aceste din 
urmă, fiindcă sunt organizaţii atrăgătoare, cu trecut, cu 
fond dogmatic sănătos, creștinesc, catolic şi românesc, 


provăzute de Sf. Scaun cu mulţime de indulginţe. 
Delegaţia noastră nu s'a putut declara mulțumită nici cu 


formula, că numita secție religioasă se va înființă numai în a- 
cele parohii și îilii, unde nu există nici o societate religioasă 


cu scop special, din motivul că dificultatea sulevată de noi în 
acest ultim punct d) nu-i înlăturată nici prin această concesiune, 
afară de acea motivele de subt a--c) nouă ni se par catego- 
rice şi principiare, ori cel puțin până acum nimeni nu ne-a a- 
rătat netemeinicia lor. 

Părintele Brînzeu produce iarăş o regretabilă con- 
fusiune, când întnola -amintitului D-sali articol afirmă, 
că subsemnatul „am aderat la înființarea secțiilor 
expressis verbis“ şi „m'aş fi declarat. mulţumit“. Da, 
am aderat la holărirea congresului de-a delega che- 
stiunea cu secţiile Comitetului Central, care într'o şe- 
dință a sa, convocată nu mai târziu de 30 de zile, să 
discute fondul şi forma punerii în aplicare a Secţii- 
lor. Am aderat încă la Sighet, apoi şi în Cluj, la în- 
fiinţarea urgentă a secției presei şi, de se poate, şi a 
tinerimii; n'am aderat însă nici eu şi pe cât ştiu 
nici organizația noastră nici când la înființarea sec- 
[iei religioase, subt formele propuse până acum, din 
motivele expuse aci mai sus; şi dacă congresul a a- 
probat înfiinţarea secţiei religioase a AGRU-lui, a apro- 
bat-o fără votul şi asentimentul organizaţiei noastre 
dela Oradea. 

Mai putem aminti, că organizaţia dela Oradea şi-a expri- 
mat rezervele sale și cu privire la secția religioasă propusă 

subt forma de „Oastea Crucii“, ori „Oastea Domnului“, afară 
de motivele principiare de mai sus, şi penru motivele speciale, 
că nu ţinem oportun a înființă secţia religivasă a AGRU-lui 
subt forma unei materii de import preluată dela alte confesiuni, 
cari uşor ar putea bănui că cri îi imităm ori îi provocăm; şi 
apoi nu e de loc consulta da tinerei noastre asociații un aspect 
militar, care atât de autorități cât şi de confesiunile adverse ar 
putea fi interpretat ca o provocare, lucru ce ar putea duce în- 
curând la totala compromitere a tinerei nuastre organizaţii ori 
la eşuarea complectă a mişcării. 

e) Noi cei dela Oradea am crezut că organizarea 
Agrului pe secţiui nu e e chesiiune așa urgentă; am 
crezut şi credem, că întâi trebue să vedem Agrul or- 
ganizat ca Agru, în cadrele lui generale; întâi trebue 
s'avem trunchiul, apoi crengile; divizarea lui pe dite- 
rite secțiuni e o chestiune ce ni-o va arătă mai lă- 
murit viitorul. Asta nu împiedecă “însă organizarea 
unor servicii sau secretariate pentru trebuințele mai 
arzătoare. Acţiunea Cat. italiană are încă numai trei 
servicii sau secretariate de aces! fel: al presei, al mo- 
ralităţii publice şi cel social. 

De aceea, în concluzie, părerea susținulă de 
subsemnatul în numele organizaţiei orădane a fost: 
să rămânem în cadrele statulare, să organizăm AGRU 
ca Ac[iune Catolică, ca un apostolat social, public, 
desvoliat prin mijloacele. prescrise în statuie. și să lă- 
săm formarea pietistă, evlavios-religioasă a credincio- 
şilor în seama preoților şi a asociaţiilor noastre pro- 
priu zise, reuniunilor, congregațţiilor de pietate, cari 
au fos! insistent şi repeţit recomandate nu numai în 
dieceza noastră orădană, (unde putem spune, că au 


produs o îmbucurătoare renaştere sufletească, înmul- 
țind cuminecările dese de cari numai în oraşul Oradea 
au fost în anul 1930 peste 30.000), ci şi în cele- 
lalte dieceze, ba chiar şi de Inaltul Cor Episcopesc. 
(Vezi recomandarea: Reuniunilor Mariane făcută de 
Inalt P. S. Sa Metropolitul Vasile în Cercularul 
“XVII—1928 şi XII —1930; Exc. Sa luliu dela 
Gherla le recomandă în „Curierul Creştin“ No. 21—22 
1928 No. 5755 din Şed. Cons., la fel în No. 22—1929 
No. 6609; vezi şi prot. conf. ep. din 30—31 August 
1928 p. 21—5). 

Organizaţia noaslră după experienţa de până aci 
constată cu bucurie, că AGRU se poate înfiinţă şi 
fără secţie religioasă, numai ca asociaţie cultural-re- 
ligioasă, cu scopurile şi mijloacele prevăzute la statute; 
şi crede, că pentru faptul dea îi avut o părere în a- 
ceasta chestiune, nu merită a îi înfăţişată ca una ce 
ar împiedeca ori chiar sabotă acţiunea de organizare 
a AGRU-lui; şi, îndeosebi, subsemnatul, cere în a- 
ceasta materie n'am fost decât purtătorul de cuvânt 
al organizaţiei care mi-a dat aceasta grea şi, se vede, 
ingrată însărcinare, nu văd a fi păcătuii prin nimic, că 
mi-am exprimat părerea mea, răzimată pe documente 
pontificii, despre natura Agrului ca Acţiune Catolică. 
Și acum susţin, că Agru ca Acţiune Catolică mare să 
se amestece în câmpul de activitate al reuniunilor de 

pietate, deoarece săvârşeşte o încălcare de compe- 
tenţă. - Un lucru e cert: lot ce am spus şi am făcut în acea- 
sta chestiune am făcut-o cu curaia intenţiune de a servi 
interesele AGRUL-lui şi ale asociațiilor noastre religioase ; 
am făcut-o cu dovezi şi argumente, era deci firesc 
să mi se răspundă tot cu dovezi și argumente, nu 
cu denunțare şi afişare în fața opiniei publice. Dar 
cei ce iau parte la apostolat extern, se vede că tre- 
bue să aibă parte şi de. acestea. 


Păr. Tăutu, profesor. 








CRONICI 
Tipic 
p 
pentru sărbătoarea Buneivestiri. 

In anul 1931, sărbătoarea Buneivestiri cade în ; 
Miercuria săptămânei a V-a a postului mare, deci 
înainteserbarea este în Lunia precedentă, iar Cano- 
nul cel Mare, zis al lui Andreiu, în loc de Joi, (la noi 
Miercuri seara) se mulă pe Marţia aceleași săptă- 
mâni (la noi Luni seara). | 

In 24 Martie, Mari, la înserat se cântă vecer- 
nia întreagă a sărbătorii din Mineiu dela 25 Martie 
cu Vohod, Liiie, Stihoavna şi la binecuvântarea  pâi- 
nelor cu Troparul sărbătorii. 


in 25 Martie, Miercuri, la Mânecat, toate ale 
sărbătorii, 

La Sf. Liturghie. Se celebrează Liturghia Si. 
loan cu însărâtul dela 26 Martie: Soborul mai marelui 
Voivod pe 6, ale sărb. 3 şi ale Arhangelului 3, în vreme 
ce preotul face proscomedia La Mărire-Şi acum din 
Mineu se face Vohodul cu Evanghelia.. Paremiile 
Triodului două. Ectenia mică cu ecfonisul: Că sfânt 
eşti D-zeul nostru. Apostolul și Evanghelia” sărbătorii, 
şcl. ale Liturghiei Sf. loan. La Axion: lrmosul sărbă: 
torii. | 

La înseral, dupăcinarul cel mic fără Canon. . 

Misă. 


— Conferinţele secţiei religioase Duminecă 
8 c. a avut loc în sala festivă a primăriei prima con- 
ferință a secţiei apol. a Re.un Mar. ţinută de II. Sa 
Dr Iacob Radu, protonatar ap. despre Creştinismul 
şi civilizația omenirii. A fost cu interes ascultat. Stu- 
dentul Turdean a citit două poezii proprii. Corul teo: 
logilor a provăzult partea corală. Duminică în 15 c. 
orele 6 d. m. va vorbi Rvs D., dr Grig. Pop, can. 
despre Puterea doveditoare a minunilor. 


— Misiuni în Portiţa. On. Dr. Dominic Nicolăeş, 
misionarul diecezan în zilele de 26 Febr, 2 Marliea.c a 
ținut misiuni în comuna Porfifa (jud. Sălaj) cu concursul 
Mon. protopop distr, losif Patachi, Mon. Aurel Mureşan, 
On. Nicolae Bota şi On. Nicolae Sabo, parohul local. 
Din aglomeraţia mare a credincioşilor, cari au parti- 

cipat la aceste si. misiuni, s'a constatat, că poporul 
nosiru a dorit mult acestea sfinte exerciţii spirituale. 
Rezultatul misiunilor a fost cât se poate de îmbucură- 
tor şi aceasia s'a ajuns prin zelul neobosit şi price- 
perea onoratului Părinte misionar, care prin cuvântă- 
rile sale pline de viaţă a adus la sf. impărțăşire 1088 
de credincioşi. Durere, Biserica parohială a fost ne- 
încăpătoare pentru primirea afluenţaţei mari a credin- 
cioşilor, venind mulţi în procesiune şi din parohiile 
invecinate Vezendin și Dindeşti. Ținem şi pe aceasta 
cale să aducem mulţumiri Inalt Preasfinţitului Episcop 
dieceza care ca adevărat părinte s'a gândit de hrana 
şufletească a micei Sale turme din aceasta parohie. 
— Totodată se menţine, că credincioşii participanţi, 
voind să-şi arate deplina lor satisfacţie sufletească 
față de Părintele misionar, au improvizat pentru Co- 
legiul Seratic din Oradea o chetă, care în bani, ce- 
reale şi pânzături reprezintă suma de 5000 Lei. 


— 40 de anidela Enciclica „Rerum Novarnm.“ Aso- 
ciațiile muncitoreşti catolice din intreagă lumea fac mari pre- 
gătiri pentru sărbătorirea aniversarului al 40-lea dela data când 
a ieşit Enciclica „Rerum Novarum“ în care nemuritorul Leo 
XIII dă îndrumările cele mai bune şi singurele cari pot rezolva 
chestiunea muncitorească atât de agitată şi azi. Din 15 Maiu 
1891 „când a apărut acea Enciclică ceva, imbunătățire s'a ob- 
ținut după mari sforțări făcute în toate părțile. Muncitorimea 
are dreptul să se unească în asociaţii; Statul asigură întru 
câtva muncitorului protecțiunea legii împotriva nedreptăţii şi a 
exploatării sale nedrepte. Dar problema nu e desbegată încă, 
căci clasa muncitorească este tot expusă nesiguranţei de mâine. 


Singurul remediu pentru imbunătățirea acestei situaţii a fost 
dat de marele Pontifice Leo XIII în Enciclica sa: „prin drep- 
tate la pacea din societate“, Cei 40 de ani se ce ne despart 
de publicarea acelei Enciciice confirmă valoare şi actualitatea 
acelor directive. Aniversarea aceasta e tocmai binevenită în 
acestea vremuri critice în cari preocuparea de frunte a tuturora 
este chiar problema muncitorimii care nu se poate rezolva 
decât urmând indrumările acestei importante scrisori cari în 
definitiv nu sunt altceva decât expunera unor ad=văruri evan- 
gelice potrivit vremurilor noastre. In toate țările se organi- 
zează pelegrinaje muncitoreşti cari vor lua parte la serbările 
din Roma, cari se vor ținea pela jumătatea lunei Mai. Nu ar 
strica dacă şi la noi cel puțin sar publica şi răspândi o tradu- 
cere românească a acelei Evciclice, pentruca să ,fie cunoscută 
de toţi. A, G. R, U. are aceasta datorie, doar scopul lui este 
îmbunătățirea societăţii creştineşti în care să domnească pacea 
şi dreptatea. 


— Centenarul antonian. implinindu-se în anul acestu la 13 
lunie şapte veacuri dela fericita moarte a Sfântului miru-ni- 
lor Antoniu de Padova în Lisabona de unde își trage originea 
şi în deosebi în Padova (Italia) unde a murit se vor face mari 
serbări. Episcopul din Padova a trimis tuturor Episccpilor din 
lume o scrisoare în care, cu o frățească dragoste îi invilă pe 
toți să participe la acele solemnități sau să promoveze astiel 


de serbări fiecare în dieceza sa. S. Părinte al Romei încă a 
adresat o frumoasă scrisoare Episcopului padovan Dalla Costa 
în care dupăce laudă aceasta frumoasă inițiativă aduce frumoa- 
se elogii S. Antoniu pe care îl propune cași model de imitat 
tinerilor, în special acelora cari sunt înscrişi în Acţiunea Cato- 
lică, De asemenea invită pe toţi creştini nu numai să: recurgă 

la întercesiunea lui ei mai ales să-i urmeze pilda virtuţilor și a 
sfințeniei. S. Antoniu este unul din sfinții cari au trăit şi trăesc 
în inima poporului creștinesc. De acea suntem siguri ăă chema: 
rea Pontificiului va avea un larg răsunet tuturor devoţilor ace- 
Sstui sfânt. 

— Nouă schismă. Metropolitul sus Eulogiu, rezidert în 
Paris, care acum de curând a fost scos din aceasta slujbă de 
către metropolitul Serghiedin Moscva, a mers la Constantinopol, 
pentru a obținea sprijinul Patriarchului schismatic Foţie, în 
conflictul său cu Mo<cova. Afirmative cei doi demnitari orto- 
docşi Eulogiu și Fotie sar fi şi înțeles să separe comunitatea 
ortodoxă din Europa apuseană, supunându-o jurisdicțiunei pa- 
triarcatului din Constantinopol. După informaţiile pe cari le dă 
o agenție din Paris, deja si statutul acestei noui „Biserici or- 


todoxe din Europa occidentală“ ar fi gata. Va să zică mergem 
spre unire! 


— Masagiul papal în româneşte. In 24 Februarie la 
orele 18, Stațiunea Radio Vaticană a transmis Mesagiul $. pă- 
rinte în limba românească. 


— Subt tipar: Drepturi și datorii în fa: 


milia creștină — conferință de Păr. Dr. L. Tăutu 
— 10 Lei. 

— Onisifor Ghibu: O imperioasă problemă națională: 
Linitatea religioasă a Românilor, 160—64, tip. „Ateneul“ Beiuş» 
1931, Lei 20. 

D-l profesor O. Ghibu își adună într'o broşură părerile 
D-sale despre aceasta întradevăr „imperioasă problemă națio- 
nală“, D-sa crede că unirea celor două confesiuni româneşii se 


„poate face toarte uşor, numai să n'o discute teologii, ci credin- 
; cioşii, cari au mai mare nevoie de unire decât teologii. (p. 64). 
„ — Străduința şi intenţiunea D-lui profesor sunt de-apreciat, — 
"Pe ici colea are resfirate unele concepții, cari nouă ne par cel 


puțin curioase: că unirea dela 1700 a fost o măsură sau o 
formulă administrativă, stoarsă cu viclenia şi cu forța de Au- 
Strieci“ etc. (p. 5), că unirea trebue să se facă de jos în sus 
fără cler (p. 6 etc,), că patriarhul României, e egal în rang cu 
cel dela Roma“ (p. 27) etc. 

In colo ce spune despre necesitatea reunirii celor două 
bis. rom., despre folosele şi ce-ar rezulta pe urma ei (p. 8-9), 
despre dorința unanimă a ortodocșilor şi-a uniţilor după această 
unire, metoda preconizată ia urmă (p. 64: „o consfătuire frățească“ 
a celor ce sunt pătrunşi de necesitatea acestei uniri) le admitem 
și noi. — Broşura o recomandăm şi-am dori să aibă un resunet 
Cât mai efectiv. 


— Orientalia Christiana : /vâques russes en exil. 
Douze ans d'epreuves (1918—1930) de păr. M. D'Herbigny S$. 
Î, episcop tit. de Ilion şi preș, Inst. Oriental şi Alex. Deubner, 
preot rus. 8%—284: 40 Lire. Pont. Instit. Oriental Roma, Piazza 
S. Maria Maggiore, 7 — Păr. episcop D'Herbigny un bun cu- 
noscățor al chestiunilor rusești dă în acest volum considerabil 
toate peripeţiile peste caria trecut biserica rusească „emigrafă“ 
îndeosebi cu referință la „schisma“ mai nouă ce s'a ivit între 
ierarhii ruși emigraţi. Cartea cuprinde foarte bogate date şi 
informațiuni despre bis. rus. în general. Vom reveni. mai pe larg. 

